Komission direktiivi 1999/24/EY, annettu 9 päivänä huhtikuuta 1999, kaksipyöräisten moottoriajoneuvojen matkustajan kädensijasta annetun neuvoston direktiivin 93/32/ETY mukauttamisesta tekniikan kehitykseen (ETA:n kannalta merkityksellinen teksti)



Virallinen lehti nro L 104 , 21/04/1999 s. 0016 - 0018



KOMISSION DIREKTIIVI 1999/24/EY, annettu 9 päivänä huhtikuuta 1999, kaksipyöräisten moottoriajoneuvojen matkustajan kädensijasta annetun neuvoston direktiivin 93/32/ETY mukauttamisesta tekniikan kehitykseen (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kaksi- ja kolmipyöräisten moottoriajoneuvojen tyyppihyväksynnästä 30 päivänä kesäkuuta 1992 annetun neuvoston direktiivin 92/61/ETY(1), sellaisena kuin se on muutettuna Itävallan, Suomen ja Ruotsin liittymisasiakirjalla, ja erityisesti sen 16 artiklan, ottaa huomioon kaksipyöräisten moottoriajoneuvojen matkustajan kädensijasta 14 päivänä kesäkuuta 1993 annetun neuvoston direktiivin 93/32/ETY(2) ja erityisesti sen 3 artiklan, sekä katsoo, että 1) direktiivi 93/32/ETY on yksi direktiivillä 92/61/ETY perustettua yhteisön tyyppihyväksyntäjärjestelmää koskevista erityisdirektiiveistä; järjestelmiä, osia ja erillisiä teknisiä yksiköitä koskevia direktiivin 92/61/ETY säännöksiä sovelletaan näin ollen mainittuun direktiiviin, 2) tekniikan kehitys antaa nyt aiheen mukauttaa direktiivi 93/32/ETY tekniikan kehitykseen; jotta tyyppihyväksyntäjärjestelmä toimisi kaikilta osin moitteettomasti, on siten tarpeen täsmentää tai täydentää tiettyjä kyseisen direktiivin säännöksiä, 3) tällöin on tärkeää mukauttaa säännökset, jotka koskevat hihnan kiinnitystä, ja ilmoituslomakkeen B osassa olevat viittaukset, ja 4) tässä direktiivissä säädetyt toimenpiteet ovat neuvoston direktiivin 70/156/ETY(3) 13 artiklalla, sellaisena kuin se on viimeksi muutettuna Euroopan parlamentin ja neuvoston direktiivillä 98/91/EY(4) perustetun tekniikan kehitykseen mukauttamista käsittelevän komitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivin 93/32/ETY liite tämän direktiivin liitteen mukaisesti. 2 artikla 1. Jäsenvaltiot eivät saa 1 päivästä tammikuuta 2000 matkustajan kädensijaan liittyvistä syistä - evätä kaksipyöräiseltä moottoriajoneuvotyypiltä tai matkustajan kädensijan tyypiltä EY-tyyppihyväksyntää, eivätkä - kieltää kaksipyöräisten moottoriajoneuvojen rekisteröintiä, myyntiä tai käyttöönottoa eivätkä matkustajan kädensijojen myyntiä tai käyttöönottoa, jos matkustajan kädensijat ovat direktiivin 93/32/ETY, sellaisena kuin se on muutettuna tällä direktiivillä, vaatimusten mukaiset. 2. Jäsenvaltiot eivät enää saa 1 päivästä heinäkuuta 2000 myöntää EY-tyyppihyväksyntää kaksipyöräisille moottoriajoneuvotyypeille matkustajan kädensijaan liittyvistä syistä eivätkä matkustajan kädensijoille, jos direktiivin 93/32/ETY, sellaisena kuin se on muutettuna tällä direktiivillä, vaatimukset eivät täyty. 3 artikla 1. Jäsenvaltioiden on annettava ja julkaistava viimeistään 31 päivänä joulukuuta 1999 tämän direktiivin noudattamisen edellyttämät säännökset. Niiden on ilmoitettava tästä komissiolle viipymättä. Niiden on sovellettava näitä säännöksiä 1 päivästä tammikuuta 2000. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 4 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 5 artikla Tämä direktiivi on osoitettu kaikille jäsenvaltioille. Tehty Brysselissä 9 päivänä huhtikuuta 1999. Komission puolesta Martin BANGEMANN Komission jäsen (1) EYVL L 225, 10.8.1992, s. 72. (2) EYVL L 188, 29.7.1993, s. 28. (3) EYVL L 42, 23.2.1970, s. 1. (4) EYVL L 11, 16.1.1999, s. 25. LIITE 1. Korvataan 1.1 kohta seuraavasti: "1.1 Hihna Hihna on asennettava istuimeen tai runkoon liittyvään muuhun osaan siten, että matkustaja voi sitä helposti käyttää. Hihnan ja sen kiinnittimen on oltava suunniteltu siten, että ne kestävät katkeamatta 2000 N:n pystysuuntaisen vetovoiman, joka kohdistetaan staattisesti hihnan pinnan keskikohtaan 2 MPa:n enimmäispaineella." 2. Korvataan lisäyksessä 1 esitetyn ilmoituslomakkeen B osa seuraavasti: "- B osa: - 1.4-1.4.2."